2022 9 8
LT
Europos Sąjungos oficialusis leidinys
C 345/5
V (Nuomonės)
TEISINĖS PROCEDŪROS
ELPA TEISMAS 2022 m. kovo 14 d.
Oslo apylinkės teismo (Oslo tingrett) prašymas ELPA teismui dėl patariamosios nuomonės byloje Stendi AS & Norlandia Care Norge AS prieš Oslo kommune v/ ordføreren (Byla E-4/22) (2022/C 345/04) 2022 m. kovo 14 d.
Oslo apylinkės teismas (Oslo tingrett) ELPA Teismui pateikė prašymą (jį Teismo kanceliarija gavo 2022 m. kovo 30 d.) dėl patariamosios nuomonės byloje Stendi AS & Norlandia Care Norge AS prieš Oslo kommune v/ordføreren šiais klausimais: Ar pirkimas patenka į paslaugos sąvokos taikymo sritį: 1.
Ar atlygintinė sutartis dėl ilgalaikių vietų slaugos namuose, kurių pirkimas vykdomas [prašyme] aprašytomis sąlygomis, turi būti laikoma viešojo paslaugų pirkimo sutartimi pagal Direktyvos 2014/24/ES 2 straipsnio 1 dalies 9 punktą?
Dėl EEE susitarimo 32 straipsnyje numatytos išimties, susijusios su viešosios valdžios funkcijų vykdymu: 1.
Ar viešosios perkančiosios organizacijos galimybei remtis EEE susitarimo 32 straipsnyje, taikomame kartu su 39 straipsniu, numatyta išimtimi turi įtakos tai, ar: a) dėl konkrečių paslaugų anksčiau buvo sudarytos viešojo paslaugų pirkimo sutartys tarp perkančiosios organizacijos ir ne pelno organizacijų bei kitų paslaugų teikėjų (kurie nėra ne pelno organizacijos)?
b) kitos tos pačios valstybės perkančiosios organizacijos vis dar renkasi sudaryti sutartis dėl lygiaverčių paslaugų su ne pelno organizacijomis ir kitais paslaugų teikėjais (kurie nėra ne pelno organizacijos)?
c) įgaliojimai priimti sprendimus vykdyti prievartinę sveikatos priežiūrą asmenų, neturinčių veiksnumo duoti sutikimą, ir nesutinkančių su šia sveikatos priežiūra, atžvilgiu suteikiami ne tiesiogiai viešosios perkančiosios organizacijos rangovui, o rangovui dirbantiems sveikatos priežiūros darbuotojams? 2.
Kaip turi būti aiškinama EEE susitarimo 32 straipsnio formuluotė „nors ir laikinai“ kartu su 39 straipsniu?
Dėl išlygos dėl ne pelno organizacijų: 1.
Ar pagal EEE susitarimo 31 ir 36 straipsnius ir Direktyvos 2014/24/ES 74–77 straipsnius draudžiami nacionalinės teisės aktai, pagal kuriuos perkančiosioms organizacijoms leidžiama pasilikti teisę dalyvauti konkursuose, susijusiuose su sveikatos priežiūros ir socialinėmis paslaugomis ne pelno organizacijoms atitinkamoje nacionalinės teisės nuostatoje numatytomis sąlygomis?